4. 6. 92 De Europæiske Fællesskabers Tidende Nr. L 152/41 KOMMISSIONENS BESLUTNING af 19. maj 1992 om finansielt tilskud fra Fællesskabet til udryddelse af fjerkræinfluenza i Det Forenede Kongerige (Kun den engelske udgave er autentisk) (92/292/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets beslutning 90/424/EØF af 26. juni 1990 om visse udgifter på veterinærområdet ()), ændret ved forordning (EØF) nr. 3763/91 P), særlig artikel 3, og ud fra følgende bétragtninger: Der forekom udbrud af fjerkræinfluenza i Det Forenede Kongerige i januar 1992 ; forekomsten af denne sygdom er en alvorlig fare for Fællesskabets fjerkræbestand, og for at medvirke til at udrydde sygdommen så hurtigt som muligt har Fællesskabet mulighed for at yde kompensa- tion for de opståede tab ; så snart forekomsten af fjerkræinfluenza blev officielt bekræftet, traf de britiske myndigheder passende foran- staltninger som omhandlet i artikel 3, stk. 2, i beslutning 90/424/EØF ; de britiske myndigheder indberettede disse foranstaltninger ; betingelserne for finansielt tilskud fra Fællesskabet er opfyldt ; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING : Artikel 1 For udbrud af fjerkræinfluenza, der forekom i januar 1992, kan Det Forenede Kongerige opnå tilskud fra Fællesska- bet. Det finansielle tilskud fra Fællesskabet udgør : — 50 % af Det Forenede Kongeriges udgifter til at yde ejerne godtgørelse for henholdsvis nedslagning og destruktion af fjerkræ og fjerkræprodukter — 50 % af Det Forenede Kongeriges udgifter til rengø- ring, insektbekæmpelse og desinfektion af bedrifter og materiel — 50 % af Det Forenede Kongeriges udgifter til at yde ejerne godtgørelse for destruktion af 'kontamineret foder og kontaminerede materialer. Artikel 2 1. — Fællesskabets finansielle tilskud ydes mod forelæg- gelse af dokumentation. * 2. Det Forenede Kongerige fremsender senest seks måneder efter meddelelsen af denne beslutning det mate- riale, der omhandles i stk. 1. Artikel 3 Kommissionen vil følge udviklingen i sygdomssituatio- nen, og hvis det er nødvendigt på grund af sygdommens udvikling, vedtages en ny beslutning i henhold til artikel 3, stk. 4, i beslutning 90/424/EØF. Artikel 4 Denne beslutning er rettet til Det Forenede Kongerige. Udfærdiget i Bruxelles, den 19. maj 1992. På Kommissionens vegne Ray MAC SHARRY Medlem af Kommissionen () EFT nr. L 224 af 18. 8. 1990, s. 19. () EFT nr. L 356 af 24. 12. 1991, s. 1.